यह किसी विशेष त्‍योहार तक ही सीमित नहीं है, बल्कि लोगों के दैनिक जीवन और दिन-प्रतिदिन के कामकाज में भी रचा-बसा हैं ।
बृज जो भगवान कृष्‍ण की आदिकाल से ही मनोहरी लीलाओं की पवित्र भूमि है, रसिया गीत गायन की समृद्ध परम्‍परा के लिए प्रसिद्ध है । यह किसी विशेष त्‍योहार तक ही सीमित नहीं है, बल्कि लोगों के दैनिक जीवन और दिन-प्रतिदिन के कामकाज में भी रचा-बसा हैं । ‘रसिया’ शब्‍द रास (भावावेश) शब्‍द से लिया गया है क्‍योंकि रसिया का अर्थ रास अथवा भावावेश से है । यह गायक के व्‍यक्तित्‍व और साथ ही गीत की प्रकृति को परिलक्षित करता है ।